cyanic-selkie/wikianc huggingface dataset:
Yasser Arafat
Sebagai anggota gerila dan ketua pertubuhan Fatah, beliau dianggap sebagai pejuang kebebasan oleh penyokongnya tetapi sebagai pengganas oleh musuhnya.
Beliau meninggal dunia pada 11 November 2004, sewaktu berumur 75 tahun di hospital tentera Percy de Clamart di Perancis dan telah dikebumikan di Ramallah.
Kehidupan di Mesir
Dari 1952 ke 1956, Arafat menuntut di Universiti Kaherah dan lulus dengan ijazah dalam kejureteraan awam. Semasa di universiti, beliau telah menganggotai gerakan Ikhwan al Muslimin (Muslim Brotherhood) dan juga menjadi presiden Persatuan Pelajar-Pelajar Palestin. Dikerahkan ke dalam tentera Mesir, Arafat telah mengambil bahagian dalam Perang Suez 1956. Setelahnya, beliau berpindah ke Kuwait untuk bekerja sebagai seorang jurutera. Pada akhir tahun 50-an, Arafat bersama beberapa orang rakannya mengasaskan kumpulan "Fatah", sebuah gerakan nasionalis Palestin yang kemudiannya muncul sebagai sebuah cabang terpenting dalam PLO. PLO ditubuhkan pada 1964, dan mendapat sokongan kuat daripada negara-negara seperti Syria, Lubnan, dan Mesir. PLO berhasrat untuk menjadi wakil utama rakyat Palestin (penduduk Arab yang tinggal di daerah yang dikenali sebagai Palestin sebelum tubuhnya negara Israel pada tahun 1948) dalam memeperjuangkan hak-hak mereka.
Kerjaya di PLO
Pada tahun 1967, Israel mengalahkan negara-negara Arab dalam pertelingkahan yang dikenali sebagai Perang Enam Hari (Six-Day War). Akibat peperangan tersebut, Israel berjaya menawan dua bahagian Palestin yang bersejarah: Tebing Barat dan Semenanjung Gaza. Ekoran kekalahan Arab, serpihan militan Fatah berjaya mengambil alih PLO. Pada tahun 1969 Arafat dilantik menjadi pengerusi majlis eksekutif PLO.
Kerjaya Arafat pada awal tahun sebagai ketua PLO dipenuhi dengan keganasan, bermula pada “September Hitam” tahun 1970, apabila Raja Hussein dari Jordan, yang pada masa itu tidak bersefahaman dengan PLO, memerintahkan tenteranya untuk bertindak ke atas gerila Palestin yang berada di kawasan sempadan antara Jordan dengan Israel. Lebih mengejutkan lagi adalah pembunuhan 11 orang atlet Israel sewaktu Sukan Olimpik Munich pada 1972 oleh pengganas Palestin (hal ini dinaggap konspirasi kerana berdasarkan siasatan terbaru, perisik Israel sendiri menjadi dalang dalam tragedi ini)
"Saya datang mempertahankan dahan pokok zaitun dan senapang milik pejuang keamanan," antara kata-kata Arafat yang sangat popular. "Jangan sampai dahan tersebut terlepas daripada genggaman saya" Dengan tekanan daripada segolongan Palestin "tegar" hard-liners, Arafat berrpegang teguh pada penolakannya untuk mengiktiraf kewujudan Israel, dan seterusnya kerana itu beliau dianggap melanggar dua resolusi Majlis Keselamatan PBB. Pada tahun 1975, Amerika Syarikat menghentikan rundingannya dengan PLO.
Pada tahun 1977, Presiden Anwar Sadat dari Mesir memulakan ikhtiarnya sendiri dengan menganjurkan perjanjian perdamaiannya sendiri dengan Israel. Bersama Presiden Amerika Syarikat, Jimmy Carter dan Perdana Menteri Israel, Menachem Begin, Sadat menandatangani persefahaman Kem David pada tahun 1978, yang menjanjikan kuasa autonomi Palestin di Tebing Barat dan Semenanjung Gaza, tetapi tidak pernah dilaksanakan. Arafat dan Plo menentang persetujuan tersebut. Menganggap "autonomi" sebenarnya hanya menggalakkan perampasan oleh Israel, beliau berikutnya terus menjaja teori kebebasan dan kemerdekaan Palestin.
Pada awal 80-an, pengaruh Arafat merosot sementara kerana berlakunya perpecahan dalam pergerakan tersebut. Pada 1982, beliau dikritik teruk oleh Syiria dan puak berkiblatkan Syria dalam PLO kerana kelemahannya menangani pendudukan Israel di kawasan penuh konfllik di selatan Lebenon. Tentera Israel telah mengepung ibu pejabat PLO di Beirut dan memaksa arafat berpindah ke Tunisia. Ibu pejabat yang berpindah randah itu kemudiannya pada tahun 1987, berada di Baghdad, Iraq.
Apabila perpecahan dalam PLO berjaya dibaiki, Arafat kembali kepada usaha-usahanya untuk meningkatkan kerjasama dan persefahaman diplomatik. Pada 1985, Arafat dan raja Jordan, Raja Hussein meminta bantuan AS untuk mendapatkan persetujuan Israel tentang konfederasi antara entiti Jordan dan Palestin yang akan dibentuk di Tebing Barat dan Gaza. Malangnya, Raja Hussein menarik semula sokongannya dalam rancangan tersebut dan mendakwa PLO tidak mahu bertolak ansur dalam ha-hal tertentu termasuklah mematuhi resolusi Majlis Keselamatan PBB.
Pada 1989, Arafat dipilih sebagai presiden "negara impian" Palestin oleh Majlis Pusat PNC. Empat tahun kemudian, beliau membawa PLO kepada perjanjian keamanan di Oslo, Norway, bersama kerajaan Israel, yang diwakili oleh perdana menterinya waktu itu Yitzhak Rabin. Ketetapan Oslo atau Oslo Accord merencanakan pelaksanaan pemerintahan sendiri Palestin di Tebing Barat dan Semenanjung Gaza selama lima tahun. Menurut Deklarasi Utama atau Declaration of Principles, Israel harus mula berundur segera dari tempat-tempat yang didudukinya; dan sebagai imbalannya, PLO bersetuju untuk mematuhi resolusi PBB yang mengakui kewujudan Israel di samping menggalakkan keselamatan dan keamanan yang berpanjangan antara masyarakat Arab dan Yahudi di wilayah yang bergolak. Atas usaha-usaha besar ini, Arafat, Rabin, dan Shimon Peres (yang kemudiannya menjadi Menteri Luar Israel) dipilih secara bersama menerima Hadiah Nobel Keamanan 1994. Arafat kemudiannya dipilih menjadi presiden Pihak Berkuasa Palestin atau Palestinian Authority (PA) yang bertanggungjawab memerintah wilayah Palestin: Tebing Barat dan Semenanjung Gaza.
Selepas pembunuhan Rabin oleh ekstrimis Yahudi pada 1996, Arafat terus berunding tentang pemerintahan sendiri Palestin dengan pengganti Rabin, Benjamin Netanyahu. Zaman bersama Netanyahu amat buruk buat Arafat dan Israel, kerana Netanyahu sengaja melambat-lambatkan usaha Palestin ke arah pemerintahan sendiri dan juga untuk melaksanakan prinsip Ketetapan Oslo; dan oleh itu, menyebabkan PLO juga mengabaikan langkah-langkah tertentu untuk menjamin keamanan, yang antaranya termasuklah menentang keganasan, mengharamkan pemilikan haram senjata api, mencegah propaganda anti-Yahudi, dan mengurangkan anggota polis Palestin. Pada awal 1997, Arafat dan Netanyahu menandatangani perjanjian Hebron, yang bermaksud Israel akan mengundurkan terteranya dari Hebron, bandar terakhir yang didudukinya di Tebing Barat. Sebagai balasannya, Arafat berjanji melaksanakan segala ketetapan yang dibuat di Oslo.
Beberapa bulan selepas pengunduran Israel dari Hebron, pihak Palestin dikatakan masih tidak mengotakan janji-janjinya. Pada musim luruh 1998, selepas 19 bulan berdiam diri, Presiden AS Bill Clinton kembali campur tangan, mengaturkan sidang kemuncak di Wye Plantation di Maryland. Menurut memorandum Wye River, Israel bersetuju untuk berundur dari 13 peratus lagi kawasan yang didudukinya di Tebing barat dan Gaza. Anggota PLO akhirnya mengundi, pada Disember 1998, untuk membubarkan salah satu daripada cabang PLO yang bertujuan untuk memusnahkan Israel sebagai sebahagian daripada usaha daripada pihak mereka. Langkah ini dianggap cukup besar ertinya ke arah mencapai keamanan yang diimpikan.
Pada 4 Mei, 1999 (selepas 5 tahun Ketetapan Oslo), Arafat berada dalam keadaan yang sesuai untuk membentuk sebuah negara Palestin merdeka, dengan atau tanpa persetujuan Israel. Tetapi saat yang dinanti-nantikan tidak muncul jua. Beberapa minggu selepas itu, rakyat Israel mengundi menyingkirkan Netanyahu dan memilih muka baru, Ehud Barak. Barak, dianggap anak buah tokoh politik Israel yang disayangi: Rabin, menandingi Netanyahu, yang memusihi Arab, dan dipercayai dan diharapkan dapat melakar langkah positif ke arah perdamaian yang abadi.
Pada 5 September, 1999, Arafat dan Barak menandatangani perjanjian keamanan, disaksikan oleh Setiausaha Negara AS Madeline Albright. Perjanjian tersebut menetapkan penyerahan sepenuhnya kawasan yang diduduki Israel kepada Palestin sehingga hal-hal yang meliputi pemerintahan Palestin baharu menjelang 13 September 2000. Kejayaan peralihan kuasa/kawasan ini bergantung sepenuhnya kepada isu sempadan yang cukup sensitif, apatah lagi soal Juruselam atau Baitulmuqaddis yang direbutkan.
Beberapa bulan menjelang tarikh akhir, rundingan damai telah tertangguh, menjejaskan seluruh semangat ke arah penyelesaian konflik Arab-Israel. Sekali lagi, isu sempadan mendahi punca utama, status pelarian, yang paling sentimental, berkenaan status Juruselam/Baitulmuqaddis yang mendari kota suci Islam, Yahudi, dan juga Kristian. Tidak mahu Israel meminta lebih banyak lalu membawa lebih banyak masalah, Arafat segera menegaskan hak milik Palestin keseluruhnya ke atas seluruh Tebing Barat dan Gaza, termasuklah Baitulmuqaddis Timur yang didiami ramai etnik Arab dan juga kediaman kepada 175,000 orang pendatang Yahudi.
PLO asalnya mahu mengisytiharkan sebuah Palestin merdeka pada 13 September, walaupun tidak ada perjanjian damai dengan Israel yang menemui kejayaan. Pada sebelah pihak lain, Israel akan secara berterusan dan formal akan merampas beberapa bahagian Tebing Barat. Di bawah pemerhatian Presiden Clinton-dan seluruh dunia-episod rundingan damai di Kem David yang terhenti pada Julai 2000, meletakkan isu keamanan Asia Barat tergantung tanpa tali dan amat berbahaya jika didiamkan tanpa sebarang langkah susulan. Sama ada 13 September yang diimpikan akan muncul atau tidak atau pada tarikh lain), dengan rundingan yang sentiasa buntu, PLO akan terus menerima tekanan antarabangsa untuk meneruskan rundingan damai yang sukar ditemukan titik fokusnya.
Pengganti beliau kini harus memikirkan idea baru untuk memastikan impian Arafat, dan impian para penduduk Palestin, menjadi kenyataan.
Sakit dan meninggal dunia
Laporan-laporan pertama dari rawatan terhadap Arafat oleh doktor-doktornya untuk apa jurucakapnya telah berkata sebagai 'flu' datang pada 25 Oktober, 2004 selepas beliau telah muntah semasa satu mesyuarat. Keadaannya semakin merosot dalam hari-hari berikutnya dan beliau tidak sedarkan diri selama 10 minit pada 27 Oktober. Berikutan lawatan daripada doktor-doktor lain, termasuklah sepasukan dari Tunisia, Jordan, dan Mesir, dan perjanjian oleh Israel tidak menghalangnya untuk kembali, Arafat telah dibawa pada 29 Oktober oleh satu jet kerajaan Perancis ke hospital ketenteraan Percy di Clamart, berdekatan Paris. Mengikut salah satu daripada doktornya, Arafat telah menderita daripada penyakit Idiopathic thrombocytopenic purpura (ITP), satu penyakit berkaitan immunologi dalam bilangan edaran platelet adalah luar biasa rendahnya. Pada November 3 beliau jatuh dalam keadaan koma yang semakin mendalam. Dalam hari-hari penting, keadaan kesihatan sudah menjadi tajuk spekulasi, dengan anggapan bahawa beliu menderita daripada keracunan atau AIDS. Pelbagai sumber membuat spekulasi bahawa Arafat telah berada dalam koma, dalam keadaan "vegetative state", atau mati. Pihak berkuasa Palestin dan doktor berkelahiran Jordan menyangkal dakwaan laporan bahawa Arafat telah mati otak dan bergantung kepada mesin sokongan.
Barjak, Hamadan
Barjak, Hamadan merupakan sebuah kawasan yang terletak di Iran.
Bahasa Barbar
Bahasa-bahasa Barbar atau bahasa-bahasa Amazigh (nama setempat: Tamaziɣt, Tamazight, Thamazight; Tifinagh Baru: ⵜⴰⵎⴰⵣⵉⵖⵜ, Tifinagh Tuareg: ⵜⵎⵣⵗⵜ) ialah sekumpulan bahasa yang berkait rapat dalam rumpun bahasa Afro-Asia dituturkan orang-orang Amazigh/Barbar yang menduduki kawasan rantau Afrika Utara; terutamanya di Maghribi dan Algeria serta juga sebahagian kawasan Tunisia, Libya, Mesir, Mauritania, Niger, dan Mali. Jumlah penuturnya mencapai hampir sekitar 13 juta orang.
Bahasa ini secara rasmi ditulis dengan menggunakan sistem aksara khas bernama Tifinagh.
Zhuhai
Zhuhai ialah sebuah bandar yang terletak di wilayah Guangdong, China.
Austgulen
Austgulen merupakan sebuah kampung yang terletak di dalam negara Norway.
Möckern
Möckern merupakan sebuah bandar terletak di daerah Jerichower Land, Saxony-Anhalt, Jerman.
4 Mac
4 Mac merupakan hari ke-63 (hari ke-64 dalam tahun lompat) dalam takwim Gregorius. Tinggal 302 hari sebelum memasuki tahun selepasnya.
Hari ini juga merupakan:
Peristiwa
thumb|130px|Raja Henry VI thumb|140px|Nebula Belantik
Ron
Ron ialah sebuah Bandar panchayat dalam daerah Gadag di negeri Karnataka, India.
Demografik 2001
Menurut bancian India pada tahun 2001, Ron memiliki bilangan penduduk seramai 21,671. Dari jumlah tersebut, kaum lelaki membentuk 50% dari jumlah keseluruhan populasi dan wanita seramai 50%.
Pendidikan 2001
Menurut bancian India pada tahun 2001 Ron memiliki kadar pendidikan (kebolehan membaca) 60%, melebihi kadar purata kebangsaan 59.5%; dengan 59% lelaki dan 41% wanita mampu membaca. 14% dari populasi berusia di bawah 6 tahun. (2001)
Verne, Doubs
Verne ialah komun di jabatan Doubs di Franche-Comté di timur Perancis.
Objek astronomi
Objek astronomi ialah entiti atau objek fizikal, struktur-struktur yang ditunjukkan oleh sains terkini bahawa ia wujud di angkasa lepas.
Girisuko
Girisuko merupakan sebuah desa yang terletak dalam (daerah) kecamatan Panggang, Kabupaten Gunung Kidul, Provinsi DI Yogyakarta, Indonesia.
Poskod
Poskod yang digunakan di Girisuko adalah 55872. Terdapat 6 buah desa di dalam daerah kecamatan Panggang.
Objek astronomi
Jadual di bawah menyenaraikan kategori umum objek mengikut lokasi atau strukturnya.
Karangjaya, Pasirkuda
Karangjaya merupakan sebuah desa yang terletak dalam (daerah) kecamatan Pasirkuda, Kabupaten Cianjur, Provinsi Jawa Barat, Indonesia.
Poskod
Poskod yang digunakan di Karangjaya adalah 43266. Terdapat buah desa di dalam daerah kecamatan Pasirkuda.
Arcadia 2001
Emerson Arcadia 2001 merupakan konsol permainan video yang dikeluarkan oleh syarikat Emerson Radio Corp pada tahun 1982. Konsol ini merupakan konsol pada generasi kedua dan menggunakan cip mikropemproses jenis 8-bit. Konsol ini dihentikan pengeluarannya 18 bulan kemudian, dengan rekod sebanyak 35 jenis permainan video telah dikeluarkan untuk konsol ini.
Spesifikasi
Konsol Emerson Arcadia 2001 menggunakan cip mikropemproses Signetics 2650 yang tergolong dalam keluarga 8-bit. Cip ini mempunyai beberapa ciri yang lebih maju berbanding dengan cip mikropemproses Motorola 68000 yang popular pada ketika itu.
Senarai permainan video
Kebanyakkan permainan video yang dikeluarkan untuk konsol Arcadia 2001 merupakan replika daripada siri permainan video yang popular pada ketika itu seperti Space Raiders merupakan replika daripada permainan video Defender
Guinglange
ialah komun di jabatan Moselle di timur-laut Perancis.
Sel fotovolta
100px|thumb|right|Simbol skema untuk sel fotovolta Sel fotovolta ialah sejenis sel suria yang menggunakan kesan fotovolta bagi menjana tenaga elektrik menggunakan beza upaya yang wujud antara bahan apabila permukaan sel didedahkan kepada sinaran elektromagnet, contohnya tenaga suria.
Senarai bahasa di Kalimantan
thumb|right|Peta peryebaran bahasa-bahasa di Kalimantan. Bahasa-bahasa di Kalimantan merupakan bahasa Austronesia dari rumpun Malayo-Polynesia iaitu :
Gouécké
Gouécké merupakan sebuah kawasan komun yang terletak di dalam negara Guinea.
Frasa
Dalam tatabahasa, frasa ialah binaan yang boleh terdiri daripada satu patah kata atau rentetan beberapa patah kata yang berfungsi sebagai konstituen dalam ayat, sama ada sebagai subjek, predikat, objek atau keterangan. Frasa tiada subjek dan predikat. Frasa tidak membawa maksud yang lengkap yang boleh dikatakan sebagai satu ayat.
Jenis frasa
Dalam bahasa Melayu, terdapat empat frasa, iaitu:
Frasa endosentrik mengandungi satu unsur inti yang dapat menjadi wakil bagi frasa berkenaan:
Frasa eksosentrik pula ialah frasa sendi nama sahaja, kerana frasa ini tidak mempunyai satu unsur inti yang dapat mewakili keseluruhan frasanya.
Inti frasa pula merujuk kepada kata yang paling penting dalam sesuatu frasa.
Sebagai contoh, kata terpenting (inti frasa) dalam ayat Kakak saya menyanyi lagu keroncong ialah kakak menyanyi kerana kedua-duanya dapat membentuk ayat yang mempunyai makna sedangkan kata-kata yang lain boleh digugurkan.
Fara Fauzana
Farah Fauzana Mohd Fadzil (lahir 7 Februari 1980) merupakan seorang pelakon, pengacara, pelawak dan penyampai radio Malaysia. Beliau terkenal sebagai penyampai radio Era FM (2003-2006) dan Hot FM (2006-2016, 2021-kini).
Kehidupan awal
Beliau dilahirkan pada 7 Februari 1980 di Hospital Assunta, Petaling Jaya, Selangor dan merupakan anak kedua daripada tiga orang adik-beradik. Mempunyai pelbagai hobi seperti memandu kereta, fotografi, bersukan dan beriadah, Farah merupakan pemegang Ijazah Sarjana Muda (Kepujian) Perhubungan Awam dari Universiti Teknologi Mara (UiTM) Shah Alam.
Kehidupan peribadi
Pada Julai 2016, Fara mengumumkan bakal menamatkan zaman solonya dengan seorang lelaki bernama Mohamed Hafiz Badiuzzaman. Bagaimanapun, berikutan masalah peribadi, perkahwinan mereka terpaksa dibatalkan pada saat akhir.
5 Mac
5 Mac merupakan hari ke-64 (hari ke-65 dalam tahun lompat) dalam kalendar Gregory. Tinggal 301 hari sebelum memasuki tahun selepasnya.
Hari juga merupakan Hari Lei Feng di Republik Rakyat China.
Peristiwa
thumb|140px|Tirai besi di Jerman
Kampung Bomboi
Kampung Bomboi ialah sebuah kampung yang terletak dalam Bahagian Pedalaman di Daerah Kecil Sook yang dibawah pentadbiran Daerah Keningau, negeri Sabah, Malaysia. Ia terletak dibawah pentadbiran Mukim Seberang. Bilangan rumah yang terdapat di petempatan luar bandar ini ialah 297 buah.
Anggaran ketinggian di Kampung Bomboi di atas permukaan laut adalah 272 m. Waktu piawaian yang digunakan di Kampung Bomboi ialah Waktu Piawai Malaysia dengan lapan jam lebih awal daripada Waktu Universal Selaras (UTC). Iklim di kawasan ini ialah iklim khatulistiwa (Af).
Super Bowl 50
Super Bowl 50 satu perlawanan bola sepak Amerika untuk menentukan juara Liga Bola Sepak Kebangsaan (NFL) untuk musim 2015. Persidangan Bola Sepak Amerika (AFC) juara Denver Broncos mengalahkan juara Persidangan Bola Sepak Kebangsaan (NFC) Carolina Panthers 24-10 untuk memenangi Super Bowl kejuaraan ketiga mereka. Permainan ini dimainkan pada 7 Februari 2016, di Stadium Levi di Santa Clara, California (terletak di Kawasan San Francisco Bay). Kerana ini merupakan Super Bowl ke-50, liga menekankan "ulang tahun emas" dengan pelbagai inisiatif emas bertemakan semasa musim 2015, dan juga menggantung tradisi menamakan setiap permainan Super Bowl dengan angka Roman (di mana permainan akan menjadi dikenali sebagai "Super Bowl L"), jadi logo jelas boleh menampilkan angka Arab 50.
The Panthers selesai musim biasa dengan rekod 15-1, urat sehingga kesalahan terbanyak liga, Newton was limited by Denver's defense, which registered seven sacks and forced him into three turnovers dan quarterback Cam Newton dinamakan NFL Pemain Paling Bernilai (MVP). Mereka mengalahkan Arizona Cardinals 49-15 dalam NFC Championship Permainan dan maju kepada penampilan Super Bowl kedua mereka sejak francais ini ditubuhkan pada tahun 1995. Broncos selesai musim biasa dengan rekod 12-4, terima kasih untuk mempunyai pertahanan atasan liga, dan walaupun perjuangan bermula quarterback Peyton Manning, mereka menewaskan juara Super Bowl bertahan New England Patriots 20-18 dalam AFC Championship permainan. Mereka menyertai Patriots, Dallas Cowboys, dan Pittsburgh Steelers sebagai salah satu daripada empat pasukan yang telah membuat lapan penampilan di Super Bowl. Dalam salah satu yang paling pertahanan Super Bowl matchups dalam sejarah NFL, Broncos itu mendahului di Super Bowl 50 dan tidak pernah trailed. Newton telah dihadkan oleh pertahanan Denver, yang mencatatkan tujuh guni dan memaksa dia ke tiga turnovers, termasuk meraba-raba mana Broncos pulih untuk pendaratan. pertahanan Carolina disimpan permainan berhampiran memegang kesalahan Denver tanpa pendaratan sehingga lewat pada suku keempat dan mengehadkan Manning dengan memaksa dia ke dalam dua turnovers dan mendaftar lima guni; akhir pertahanan Kony Ealy menjadi pemain pertama dalam sejarah Super Bowl mempunyai pemintasan dan tiga guni. Denver linebacker Von Miller dinamakan Super Bowl MVP; Miller mencatatkan lima menangani solo, 2½ guni, dan dua fumbles paksa dalam permainan game. This itu juga perlawanan terakhir kerjaya Peyton Manning; beliau mengumumkan persaraannya pada 7 Mac, 2016.Manning menjadi permulaan quarterback pertama memenangi Super Bowl untuk dua pasukan yang berbeza. Manning became the first starting quarterback to win a Super Bowl for two different teams.
Pengegasan
Pengegasan ialah proses yang menukarkan bahan berkarbon, seperti batu arang, petroleum, biobahan api, atau biojisim, menjadi karbon monoksida dan hidrogen dengan bertindak balas dengan bahan mentah tersebut, seperti sisa rumah atau kompos pada takat suhu yang tinggi dengan jumlah terkawal oksigen dan/atau wap. Campuran gas yang terhasil dipanggil gas sintesis dan merupakan sejenis bahan api.
Club Atlético Peñarol
Kelab Atletik Peñarol (bahasa sepanyol: Club Atlético Peñarol) merupakan salah sebuah kelab bola sepak yang terdapat di Uruguay. Kelab ini kini berada dalam Primera División, divisyen teratas bola sepak Uruguay.
Dalam kejohanan di Uruguay pula, Peñarol merupakan kelab paling cemerlang dengan 52 gelaran juara liga. Dalam kejohanan antarabangsa, Nacional telah meraih 9 gelaran antarabangsa yang diiktiraf sekali gus mereka antara kelab Amerika paling cemerlang di peringkat antarabangsa. Kelab ini telah memenangi Copa Libertadores dan Intercontinental Cup tiga kali.
Stadium utama pasukan Peñarol ialah Estadio Campeón del Siglo (Juara Stadium Century) yang berkapasiti 40,700.
Domestik
Juara (50): 1900, 1901, 1905, 1907, 1911, 1918, 1921, 1928, 1929, 1932, 1935, 1936, 1937, 1938, 1944, 1945, 1949, 1951, 1953, 1954, 1958, 1959, 1960, 1961, 1962, 1964, 1965, 1967, 1968, 1973, 1974, 1975, 1978, 1979, 1981, 1982, 1985, 1986, 1993, 1994, 1995, 1996, 1997, 1999, 2003, 2009-2010, 2012-2013, 2015-2016, 2017, 2018
Antarabangsa
Juara (5): 1960, 1961, 1966, 1982, 1987. Juara (3):1961, 1966, 1982. Juara (1): 1969.
Guinkirchen
ialah komun di jabatan Moselle di timur-laut Perancis.
Menghayati Budaya Ilmu: Faham Ilmu, Amalan dan Panduan
Buku Menghayati Budaya Ilmu: Faham Ilmu, Amalan dan Panduan ditulis oleh Zaini Ujang dan diterbitkan pada tahun 2010 pada harga RM 20.00. Ia diterbitkan oleh Penerbit Universiti Teknologi Malaysia Press dengan nombor ISBN 978-983-52-0705-1, cetakan setebal 122 muka surat halaman. Buku ini dicetak dalam Bahasa Melayu.
Jerichow
Jerichow merupakan sebuah bandar terletak di daerah Jerichower Land, Saxony-Anhalt, Jerman.
Aq Kand, Kabudarahang
Aq Kand, Kabudarahang merupakan sebuah kawasan yang terletak di Iran.
Le Vernoy
Le Vernoy ialah komun di jabatan Doubs di Franche-Comté di timur Perancis.
Sungai Nakdong
thumb Sungai Nakdong atau Nakdonggang (Hangul: 낙동강; Hanja: 洛東江; )  ialah sungai terpanjang di Korea Selatan, dan melewati kota-kota besar seperti Daegu dan Busan. Ia mengambil namanya dari peranannya sebagai sempadan timur konfederasi Gaya semasa Era Tiga Kerajaan Korea.
Geografi
Nakdong mengalir dari Pergunungan Taebaek ke Laut Selatan atau Selat Korea, yang memisahkan Korea dari Jepun. Sungai ini berasal dari persimpangan sungai Cheolamcheon dan Hwangjicheon di Dongjeom-dong, bandar Taebaek, wilayah Gangwon. Dari sana ke muaranya, ia mengalir sejauh kira-kira 506 km. Lebar sungai berkisar hanya beberapa meter di hulu, hingga beberapa ratus meter menuju muara.
Sejarah
kanan|thumb| [[Perkampungan Rakyat Hahoe]] Sungai Nakdong telah memainkan peranan pentingnya sepanjang sejarah Korea. Lembangan sungai tersebut telah menjadi tempat kediaman yang disukai sejak orang tinggal di semenanjung Korea. Banyak peninggalan Neolitik telah dijumpai di lembah itu.
Sekitar abad pertama, lembah ini dipercayai telah didiami oleh puak konfederasi Byeonhan. Dalam tempoh Tiga Kerajaan, konfederasi Gaya menguasai lembah itu, sehinggalah mereka dikuasai oleh Silla pada tahun 562. Negeri-negeri ini mengeksploitasi potensi sungai itu untuk navigasi dan perdagangan, menjalankan perdagangan perisai dan senjata yang berkembang dengan negara jiran, termasuk zaman Yamato Jepun. Sepanjang zaman Silla, Goryeo, dan Joseon, sungai tersebut terus berfungsi sebagai koridor pengangkutan utama di wilayah Gyeongsang. Ia digunakan terutamanya untuk mengangkut makanan laut segar ke pedalaman, seperti makerel, yang diasinkan dan dikeringkan untuk mencegahnya rosak. Kota Andong ialah kawasan pedalaman terjauh untuk ikan dibawa sebelum menjadi rosak, sehingga banyak orang berbondong-bondong ke sana semasa Dinasti Joseon untuk makan ikan.
Sebagai penghalang pergerakan, Sungai Nakdong menjadi terkenal secara tiba-tiba semasa Perang Korea. Selatan sungai tersebut membentuk bahagian barat Perimeter Pusan, yang diperjuangkan oleh pasukan PBB selama musim luruh tahun 1950. Jambatan di atas Sungai Nakdong di Waegwan diletupkan pada 3 Ogos 1950 dalam usaha untuk mencegah pasukan Korea Utara maju ke arah Daegu. Sebilangan besar pelarian Korea Selatan terbunuh dalam letupan itu. Walaupun beberapa pasukan Korea Utara menyeberangi Sungai Nakdong di beberapa tempat, sebahagian besar sungai masih menandakan kemaraan mereka yang paling jauh.
Austreim
Austreim merupakan sebuah kampung yang terletak di dalam negara Norway.
Optik
thumb|right|300px|Jadual Optik, Table of Opticks, 1728, [[Cyclopaedia]]
Optics ( óptikē, "penampilan" atau "kelihatan" dalam Bahasa Yunani Purba) merupakan salah satu cabang fizik yang menerangkan ciri dan sifat cahaya dan hubungan cahaya dengan jirim. Optik turut menerangkan fenomena optik.
Bidang optik biasanya menggambarkan sifat cahaya yang nampak, inframerah dan ultra ungu; tetapi oleh sebab cahaya adalah gelombang elektromagnet, gejala yang sama juga terjadi pada sinar-X, gelombang mikro, gelombang radio, dan bentuk lain dari sinaran elektromagnet.
Maka, optik boleh dianggap sebagai bidang kecil dalam elektromagnetisme. sesetengah fenomena optik bergantung kepada sifat kuantum cahaya yang mengaitkan sebahagaian bidang ini dengan mekanik kuantum. Tambahan, kebanyakan fenomena optik boleh dikira dengan penerangan elektromagnet terhadap cahaya seperti dalam Persamaan Maxwell. Bidang optik sering terpisah dari komuniti ahli fizik. Ia mempunyai pengenalan, masyarakat dan persidangannya sendiri. Aspek sains tulen bagi bidang tersebut digelar kejuruteraan optik. Penerapan kejuruteraan optik yang berkait dengan sistem pencahayaan dipanggil kejuruteraan pencahayaan.
Setiap bidang tersebut cenderung untuk mempunyai kegunaan, kemahiran teknikal, fokus dan penggabungan profesional yang berbeza. Inovasi terbaru dalam kejuruteraan optik sering dikelaskan sebagai fotonik atau optoelektronik. Sempadan antara bidang ini dengan "optik" sering tidak jelas dan terma yang sering digunakan berbeza bagi tempat di seluruh dunia dan dalam bahagian indutri. Kerana penggunaan sains "cahaya" yang meluas kepada dunia nyata, bidang sains dan kejuruteraan optik sering melangkaui sempadan.
Sains optik adalah sebahagian dari bidang yang banyak cabangnya seperti kejuruteraan elekrik, fizik, psikologi, perubatan (ophtalmologi dan optometri), dan lain lagi. Tambahan, penerangan ciri optik yang paling lengkap, seperti yang dikenali dalam fizik, tidaklah merumitkan kebanyakan masalah, maka model ringkas digunakan. others. Model terhad ini menerangkan fenomena optik dengan cukup dengan mengabaikan ciri tidak padan atau/dan tidak terkesan bagi sistem yang diingini.
Optik klasik
Sebelum Max Planck mencadangkan cahaya itu terkuantum, optik hanyalah aplikasi elektromagnet dan ia adalah anggaran frekuensi tinggi kepada cahaya. Optik klasik terbahagi kepada dua cabang utama: optik geometri dan optik fizik.
Optik geometri, atau optik sinaran, menerangkan cahaya merambat sebagai "sinaran". Sinaran dibengkokkan di antara muka dua medium yang berbeza, dan boleh dibengkokkan dalam medium yang indeks pembiasan merupakan gungsi posisi.
"Sinaran" dalam optik geometri merupakan objek abstrak yang berserenjang dengan muka gelombang optik sebenar. Optik geometri menyediakan peraturan bagi merambat sinaran tersebut melalui sistem optik, yang menentukan bagaimana muka gelombang sebenar dirambat. Ini merupakan ringkasan penting bagi optik, dan gagal untuk menyatakan banyak kesan optik lain seperti pembelauan dan kekutuban.
Optik geometri sering memudahkan malah melakukan penganggaran para-paksi atau "penganggaran sudut kecil." Ciri matematik kemudiannya menjadi linear yang membenarkan komponen optik dan sistem diterangkan dengan matrik mudah.Ini membawa kepada teknik optik Gaussian dan pengesanan sinar para-paksi, yang sering digunakan untuk mencari sifat kedudukan pertama bagi sistem optik, seperti anggaran posisi imej dan objek serta pembesaran.
Optik fizik menunjukkan perambatan muka gelombang kompleks melalui sistem optik, termasuklah amplitus dan fasa gelombang. Teknik ini, yang sering digunakan secara berangka pada komputer, boleh digunakan untuk kesan pembelauan, interferens, dan kekutuban, begitu juga penyimpangan dan kesan kompleks lain. Penganggaran masih digunakan maka, ini bukanlah model teori gelombang elektromagnet sepenuhnya bagi perambatan cahaya. Model penuh patut terlalu berkira untuk berguna bagi kebanyakan masalah, walaupun sesetengah masalah berskala kecil boleh dianalisa menggunakan model gelombang lengkap.
Optik Moden
Optik moden melingkungi bidang sains dan kejuruteraan optik yang menjadi terkenal pada abad ke-20. Bidang sains optik berkaitan dengan sifat elektromagnet atau kuantum bagi cahaya malah turut melibatkan topik lain.
Optik setiap hari
Optik terlibat dalam kehidupan harian. Pelangi dan logamaya merupakan contoh fenomena optik. Banyak orang mendapat keuntungan melalui cermin mata dan kanta sentuh, dan optik banyak digunakan dalam barangan seperti kamera.
Tray and Play
Tray and Play adalah teknologi yang dimajukan oleh Microsoft untuk sistem pengendalian Windows Vista dan sebahagian daripada inisiatif Games for Windows. Ia membolehkan pengguna-pengguna untuk meletakkan cakera permainan dalam pemacu CD atau DVD dan mula bermainnya dengan segera, semasa permainan memasangkan diri dalam latar belakang dan mengaruskan dari cakera dengan tanpa persembunyian, seperti di atas konsol permainan. Permainan kommersial yang pertama untuk menggunakan teknologi ini ialah Halo 2 untuk Windows Vista.
Games for Windows
Bahasa Mualang
Bahasa Mualang merupakan sebuah bahasa yang dipertuturkan oleh Suku Mualang di wilayah Kabupaten Sekadau, Kalimantan Barat, Indonesia. Bahasa Mualang terdiri atas dialek Mualang Ili’ dan Mualang Ulu.
Menghayati Budaya Ilmu: Faham Ilmu, Amalan dan Panduan Edisi Ke–2
Buku Menghayati Budaya Ilmu: Faham Ilmu, Amalan dan Panduan Edisi Ke–2 ditulis oleh Zaini Ujang dan diterbitkan pada tahun 2010 dalam bentuk kulit lembut dan kulit keras. Ia diterbitkan oleh Penerbit Universiti Teknologi Malaysia Press dengan nombor ISBN 978-983-52-0712-9 / ISBN 978-983-52-0713-6, cetakan setebal 155 muka surat halaman. Buku ini dicetak dalam Bahasa Melayu.
Vernois-lès-Belvoir
thumb|Jalan raya dan bangunan di Vernois-lès-Belvoir.
Vernois-lès-Belvoir ialah komun di jabatan Doubs di Franche-Comté di timur Perancis.
Gommern
Gommern merupakan sebuah bandar terletak di daerah Jerichower Land, Saxony-Anhalt, Jerman.
Kubang, Pasirkuda
Kubang merupakan sebuah desa yang terletak dalam (daerah) kecamatan Pasirkuda, Kabupaten Cianjur, Provinsi Jawa Barat, Indonesia.
Poskod
Poskod yang digunakan di Kubang adalah 43267. Terdapat buah desa di dalam daerah kecamatan Pasirkuda.
Roorkee, Hardwar
Roorkee ialah sebuah bandar baru ("township") dalam daerah Hardwar di negeri Uttaranchal, India.
Demografik 2001
Menurut bancian India pada tahun 2001, Roorkee memiliki bilangan penduduk seramai 97,064. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.
Pendidikan 2001
Menurut bancian India pada tahun 2001 Roorkee memiliki kadar pendidikan (kebolehan membaca) 76%, melebihi kadar purata kebangsaan 59.5%; dengan 56% lelaki dan 44% wanita mampu membaca. 11% dari populasi berusia di bawah 6 tahun. (2001)
Gougoudjé
Gougoudjé merupakan sebuah kawasan komun yang terletak di dalam negara Guinea.
Pajares de la Laguna
Pajares de la Laguna merupakan sebuah kawasan perbandaran di Sepanyol di Salamanca, di komuniti autonomi Castile dan León.
Ku Mahu
"Ku Mahu" merupakan single pertama album Hadiah Daripada Hati dan merupakan lagu pertama ciptaan Audi Mok buat Siti Nurhaliza. Rakaman lagu ini dijalankan pada 3 September 2007 dan lagu ini dirakamkan atas permintaan Zaiton Mohamad Jiwa, kakak ipar beliau untuk dijadikan lagu tema untuk sebuah drama bersiri, Spa Q.
RDI Halcyon
RDI Halcyon merupakan konsol permainan video yang dikeluarkan oleh syarikat RDI Video Systems pada tahun 1985. Konsol ini merupakan konsol permainan video pertama yang menggunakan cakera laser sebagai media untuk permainan video. Walau bagaimanapun, sambutan kurang hangat diberikan kepada konsol ini oleh kerana harganya yang sangat mahal dan tidak mampu dimiliki oleh kebanyakkan pengguna.
Wilfried Bony
Wilfried Guemiand Bony (lahir 10 Disember 1988) merupakan pemain bola sepak Ivory Coast yang bermain untuk Manchester City dalam Liga Perdana Inggeris dan pasukan kebangsaan Ivory Coast sebagai penyerang.
Bermain di peringkat antarabangsa sejak tahun 2010, Bony dipilih ke dalam skuad Ivory Coast untuk Piala Dunia FIFA 2014 dan tiga kejohanan Piala Negara-Negara Afrika.
Suruhanjaya Perkhidmatan Awam
Suruhanjaya Perkhidmatan Awam (Tulisan Jawi: سوروهنجاي ڤرخدمتن عوام; singkatan: SPA) telah ditubuhkan pada 31 Ogos 1957, iaitu bersamaan dengan hari Pengisytiharan Kemerdekaan Tanah Melayu pada ketika itu. Pada awalnya, semasa penjajahan Inggeris, Perkhidmatan Awam Negeri-Negeri Tanah Bersekutu Melayu ketika itu di bawah pentadbiran Inggeris. Kemerdekaan Tanah Melayu pada 31 Ogos 1957 dengan sendirinya membentuk pemerintahan baru Persekutuan Tanah Melayu yang merdeka dan berdaulat. Secara rasmi, Suruhanjaya Perkhidmatan Awam telah dibentuk sebagaimana yang termaktub dalam Perkara 144(1) Perlembagaan Persekutuan.Ketua Pengarah pertama dilantik adalah Tan Sri Abdul Rahim Bin Ali Bashah.
Jalan Negeri Kedah K612
Jalan Negeri Kedah K612 (Jalan Batu 10 Jeniang atau Jalan Kampung Berjaya) ialah jalan negeri biasa yang terletak di bahagian timur laut Daerah Kuala Muda, dalam negeri Kedah, Malaysia. Ia diselenggarakan oleh Jabatan Kerja Raya (JKR) Daerah Kuala Muda dengan panjang keseluruhan iaitu, 0.82 km, yang bertindak menghubungkan Kampung Batu 10 di barat dengan Kampung Keduak di timur.
Gambaran keseluruhan
K612 bermula sebagai kilometer sifar di pertemuan antara FT 176 (Jalan Gurun–Kepala Batas) di Kampung Batu 10. K612 akan melalui kawasan perkampungan dan perhutanan kecil. Sungai Chabang yang bermuara di Sungai Muda bakal direntasi K612, lalu memasuki kawasan perkampungan tersusun iaitu Kampung Berjaya. K612 akan melengkung sedikit, lalu terdapat simpang kecil ke Jalan Kampung Berjaya. K612 akan tiba di penamat timurnya berdekatan dengan Kampung Keduak, timur Kampung Berjaya dengan membuat pertemuan dengan K17 (Jalan Kuala Ketil–Kampung Kalai atau Jalan Central Spine). Secara keseluruhannya, bahagian jalan negeri K612 yang telah diwartakan teletak dalam zon petadbiran Mukim Gurun, dari penamat barat hingga penamat timurnya. K612 juga merupakan jalan raya tunggal dengan dua lorong dari permulaan hinga penghujung hayat laluan.
Persimpangan utama
Kesemua bahagian laluan negeri ini terletak di Daerah Kuala Muda, Kedah, Malaysia.
Aq Tappeh, Hamadan
Aq Tappeh, Hamadan merupakan sebuah kawasan yang terletak di Iran.
Bangkala
Bangkala dengan nama saintifik Arenga undulatifolia adalah tumbuhan palma yang tumbuh asli di Borneo. Ia mempunyai beberapa nama tempatan lain termasuk aren gelora, polod dan jaka.
Taburan
Ia endemik di Borneo di mana bertaburan di serata kawasan dari Sabah di utara sampai ke kawasan-kawasan Kalimantan. Pokok ini turut diperkenalkan di Maui dalam gugusan Kepulauan Hawaii.
Botani
Batangnya padat dan mampu tumbuh setinggi 9 meter, ia dikelilingi suatu gentian tebal yang gugur.
Daun-daunnya lebar mencapai sebesar 3 meter dengan anak daun berjarak renggang antara 45 hingga 60 cm, ia kelihatan berwarna hijau gelap di permukaan atas manakala bahagian bawahnya kekelabuan.
Tumbuhan ini boleh membiak baik melalui tunas dan biji.
Kegunaan
Gentian tumbuhan ini dapat digunakan untuk menghasilkan tali. Bentuknya yang indah juga ideal dikembangkan sebagai tanaman hiasan.
Kayu pokok ini digunakan dalam pembuatan alat muzik yang utama di Sabah termasuk bungkau dan sompoton.
Minda Lestari : Pembangunan Negara dan Pemuliharaan Alam Sekitar
Buku Minda Lestari : Pembangunan Negara dan Pemuliharaan Alam Sekitar ditulis oleh Zaini Ujang dan diterbitkan pada tahun 2010 dalam kulit lembut dan kulit keras. Ia diterbitkan oleh Penerbit Universiti Teknologi Malaysia Press dengan nombor ISBN 978-983-52-0500-2 / ISBN 978-983-52-0501-9, cetakan setebal 410 muka surat halaman. Buku ini dicetak dalam Bahasa Melayu.
Empayar Byzantium
Empayar Byzantium (juga: Empayar Bizantium) atau Empayar Rom Timur (Bahasa Greek:, Vasileía Romaíon) merujuk kepada Empayar Rom semasa Zaman Pertengahan, dan pusatnya terletak di Constatinople Constantinopolis (Kustantiniyah) yang sekarang dikenali sebagai Istanbul di Turki. Walaupun empayar ini dikenali masyarakat barat sebagai Empayar Yunani kerana budaya dan populasinya, ia dikenali oleh rakyatnya sendiri sebagai Empayar Rom atau Romania kerana maharajanya adalah daripada maharaja berketurunan Rom dan menurut dunia Islam, mereka ialah orang Rom.
Permulaan (330-440 M)
Maharaja Constantinus I memindahkan Empayar Rom ke bandar Byzantium dan menamakan bandar tersebut Constantinopolis. Beberapa tahun kemudian, selepas bandar Rom diambil alih oleh orang Jermanik; keseluruhan Empayar Rom berpindah ke kota tersebut, dan satu empayar baru terbina. Empayar baru ini masih mengikut cara Empayar Rom Kristian tetapi mempunyai wilayah yang lebih kecil berbanding Empayar Rom lama.
Peperangan di barat
Empayar Bizantium cuba untuk menakluk Rome dan Itali dari orang Jerman. Di antara tahun 500 ke 600 SM, mereka memenangi banyak peperangan dan menawan kembali Rome.
Kemenangan ini tidak kekal apabila orang Jerman menawan kembali Itali dan Rome. Lebih memburukkan keadaan, orang Avar datang dan menawan Bulgaria dan Yunani (Greece) dari orang Bizantium. Selepas beberapa peperangan, orang Avar menang dan mengambil utara Greece dan Bulgaria. Mereka kemudiannya menggelar diri mereka sebagai orang Bulgar.
Peperangan di timur
Selepas Rome ditawan orang Jerman, Empayar Bizantium masih mengawal Mesir, Greece, Palestin, Syria dan Turki. Tetapi, satu lagi empayar yang dikenali dengan Empayar Parsi, mahu menawan kawasan-kawasan ini. Di antara tahun 476 ke 628 SM, Empayar Bizantium dan Parsi berperang dan ramai yang terkorban. Peperangan berakhir dengan tewasnya orang Parsi di Iraq, berdekatan dengan bandar lama Ninevah pada tahun 627 SM.
Malang bagi empayar apabila musuh baru muncul iaitu orang Arab. Empayar Bizantium yang baru sahaja tamat berperang dengan orang Parsi tewas dalam banyak peperangan dengan orang Arab. Palestin, Syria dan Mesir jatuh ke tangan Arab walaupun mereka dapat mempertahankan Turki dan menyekat kemaraan orang Arab.
Pemulihan (717-1025)
thumb|left|200px|Maharaja Basil II (976–1025), "Pembunuh orang Bulgar". Pada tahun 717, orang Arab dikalahkan di Constantinople yang menyaksikan berakhirnya ancaman Arab di timur. Di barat, empayar melancarkan peperangan dengan orang Bulgar. Sesetengah serangan ini berjaya tetapi ada juga yang gagal dan menyebabkan kematian ramai maharaja. Empayar Bizantium bagaimanapun menjadi kuat kerana musuh-musuhnya berperang sesama sendiri.
Pemulihan di barat
Antara tahun 1007-1014, Maharaja Basil II kerap menyerang Bulgaria sehingga dapat menawan kembali Greece. Beliau kemudian berjaya menawan Bulgaria pada tahun 1018.
Pemulihan di timur
Di timur, orang Arab sekali lagi menjadi ancaman kepada Empayar. Serangan Maharaja Basil II bagaimanapun berjaya dan sebahagian dari Syria kembali ke tangan empayar selain dari Turki dan Armenia. Selepas 1025, Arab tidak lagi menjadi ancaman kepada empayar.
Zaman 1025-1071
Selepas kemangkatan Maharaja Basil II, empayar diterajui oleh ramai maharaja yang tamak. Mereka membazirkan wang negara dan mengurangkan jumlah tentera. Ini melemahkan pertahanan empayar. Empayar juga tidak mempunyai tentera yang benar-benar ikhlas berjuang tetapi hanya mahukan wang dan tentera ini lebih mahal untuk diupah.
Pencerobohan Turki (1071-1091)
Bangsa dari Asia Tengah yang menunggang kuda (kemudiannya dikenali sebagai bangsa Turki) menyerang dan berjaya menawan seluruh Turki pada 1091. Tetapi empayar mendapat pertolongan dari tentera salib dari Eropah ketika Perang Salib Pertama. Mereka bukan sahaja mahu menolong empayar tetapi juga menawan kembali Jerusalem dari tangan orang Islam.
Empayar berjaya diselamatkan (1091-1185)
Empayar Bizantium selamat dengan pertolongan bangsa Eropah yang menawan kembali separuh dari Turki. Empayar juga selamat kerana diperintah oleh tiga orang maharaja yang berkebolehan secara berterusan.
Pelemahan semula empayar (1185-1261)
Selepas tiga orang maharaja yang berkebolehan, empayar diperintah kembali oleh maharaja jahat yang membazirkan wang dan tentera. Orang Turki menyerang kembali dan menawan lebih banyak kawasan Turki.
Di barat, bangsa Eropah mengkhianati empayar dengan menyerang ibu kota Konstantaniah. Empayar kehilangan ibu kota pada tahun 1202 dan tidak berjaya merampas kembali sehingga tahun 1261.
Kemusnahan (1261-1453)
Selepas berjaya menawan Konstantinopolis (dilatinkan kemudiannya kepada Constantinipolis), empayar sibuk berperang dengan bangsa Eropah dan tidak mempunyai cukup tentera dan wang untuk berperang dengan bangsa Turki. Akhirnya, keseluruhan empayar jatuh ke tangan bangsa Turki pada 1331.
Antara 1354-1450, Turki menawan kebanyakan kawasan Greece dan empayar kehilangan banyak kawasan jajahan. Empayar menjadi lemah dan menagih pertolongan dari Eropah yang tidak menolong bersungguh-sungguh. Akhirnya, bangsa Turki menyerang Konstantaniah dalam bulan April 1453. Pada akhir Mei 1453, bangsa Turki berjaya menawan Kustantiniyah dan berakhirlah Empayar Bizantium.
Politik
Secara amnya, empayar Byzantium ialah sebuah teokrasi; pemerintahan diketuai oleh Tuhan melalui maharaja dan fahaman-fahaman politik banyak dipengaruhi ajaran Kristian. Maharaja Empayar Byzantium ialah pemerintah mutlak empayar dan kuasanya dikatakan bersifat kedewaan. Pihak Senat tidak lagi memiliki kuasa politik dan perundangan yang sebenar tetapi kekal sebagai majlis dengan ahli-ahli nominal. Pada akhir abad kelapan, sebuah pentadbiran awam bertumpukan mahkamah ditubuhkan sebagai usaha penumpuan kuasa di ibu kota. Theme, kawasan-kawasan pentadbiran tempatan pula diasaskan pada pertengahan abad ketujuh dan dikawal oleh seorang strategos yang mengetuai pentadbiran awam dan ketenteraan.
Ekonomi
Ekonomi Byzantium ialah salah satu ekonomi-ekonomi termaju di Eropah dan Mediterranean pada masa itu. Constantinople bertindak sebagai hab perdagangan utama sebagai hujung barat Laluan Sutera. Hingga separuh pertama abad keenam, ekonomi empayar ini berkembang pesat serta kukuh.
Keilmuan
Kesusasteraan purba klasik berlanjutan dan berkembang pada zaman Byzantium, dan oleh itu, bidang keilmuan Byzantium berkait rapat dengan falsafah purba dan metafizik. Reka bentuk singgah kuba mula diguna pakai pada abad ketiga di Byzantium, tetapi mencapai kemuncak pada abad keenam. Konsep hospital sebagai tempat rawatan dan penjagaan kesihatan dirintis oleh pihak empayar Byzantium berdasarkan fahaman-fahaman kebajikan Kristian dan tidak lagi disifatkan sebagai tempat menunggu ajal.
Kesenian dan kesusasteraan
Seni Byzantium yang kekal hingga kini kebanyakannya berunsur keagamaan dan dengan pengecualian pada masa-masa tertentu adalah sangat konvensional, menuruti model tradisional yang melakarkan teologi gereja terkawal menjadi bahan seni. Lukisan di manuskrip fresco bercahaya dan panel kayu serta mozek (terutamanya pada zaman awal) ialah media utama, dan arca patung adalah sangat jarang ditemui kecuali gading kecil yang diukir. Seni Byzantium adalah sangat berprestij dan dicari-cari di Eropah Barat, dan mempunyai pengaruh berterusan di situ terhadap seni zaman pertengahan hingga menjelang zaman akhir. Ini terutama berlaku di Itali; gaya Byzantium bertahan dalam bentuk diubah suai hingga abad ke-12, dan menjadi pengaruh formatif terhadap seni Zaman Pembaharuan Itali. Namun begitu, sedikit sahaja pengaruh yang mempengaruhi gaya Byzantium. Dengan pengembangan gereja Ortodoks Timur, bentuk dan gaya Byzantium tersebar ke seluruh dunia Ortodoks dan luar lingkungan tersebut. Pengaruh dari seni bina Byzantium, terutamanya pada bangunan keagamaan dapat ditemui di wilayah-wilayah seperti Mesir dan Arab sehingga Rusia dan Romania.
Tiga elemen budaya yang berbeza diakui dalam kesusasteraan Byzantium: Yunani, Kristian, dan Timur Dekat Kuno. Sastera Byzantium sering dikelaskan dalam lima kumpulan: sejarawan dan ahli sejarah, ahli ensiklopedia (Patriarch Photios, Michael Psellus, dan Michael Choniates dianggap sebagai ahli-ahli ensiklopedia terpengaruh Byzantium) dan pengarang serta penulis puisi sekular. Satu-satunya epik kepahlawanan Bizantium yang tulen adalah Digenis Acritas. Dua kumpulan yang lain termasuk kelas sastera baru: sastera gereja serta teologi, dan puisi popular.
Tinggalan empayar
Antara tinggalan Empayar pada tamadun masa kini ialah:
Beberapa gereja yang cantik dan masjid di Turki dan Greece hari ini dibina dari bangunan zaman Bizantium atau ditiru melalui seni bina Bizantium. Kebanyakan darinya boleh didapati di Istanbul dan salah satu yang terkenal ialah Hagia Sophia.
6 Mac
6 Mac merupakan hari ke-65 (hari ke-66 dalam tahun lompat) dalam takwim Gregorius. Tinggal 300 hari sebelum memasuki tahun selepasnya.
Hari ini juga merupakan Hari Kemerdekaan di Ghana (1957).
Peristiwa
thumb|130px|Dmitri Mendeleev thumb|130px|Petru Groza thumb|140px|MS Herald of Free Enterprise
Giriwungu
Giriwungu merupakan sebuah desa yang terletak dalam (daerah) kecamatan Panggang, Kabupaten Gunung Kidul, Provinsi DI Yogyakarta, Indonesia.
Poskod
Poskod yang digunakan di Giriwungu adalah 55872. Terdapat 6 buah desa di dalam daerah kecamatan Panggang.
Guinzeling
ialah komun di jabatan Moselle di timur-laut Perancis.
Aq Kand, Razan
Aq Kand, Razan merupakan sebuah kawasan yang terletak di Iran.
Modal Insan: Membentuk Keluarga Berkesan
Buku Modal Insan: Membentuk Keluarga Berkesan ditulis oleh Azizi Yahaya, Halimah Ma’alip, Shahrin Hashim, Yusof Boon dan Jamaludin Ramli dan diterbitkan pada tahun 2010 pada harga RM 30.00. Ia diterbitkan oleh Penerbit Universiti Teknologi Malaysia Press dengan nombor ISBN 978-983-52-0498-2, cetakan setebal 310 muka surat halaman. Buku ini dicetak dalam Bahasa Melayu.
Zakaria bin Nordin
YB Hj Zakaria Nordin atau turut dikenali dengan gelaran Pak Ya merupakan ADUN kawasan N21 - Ampangan, Negeri Sembilan.
Pendidikan
Selepas mendapat diploma dalam Land Surveying dari Universiti Teknologi MARA (UiTM), beliau kemudian mendapat ijazah dalam Surveying & Mapping dan seterusnya melanjutkan pelajaran ke peringkat sarjana dalam Business Administration di Northern Territory University, Australia.